Stimulus

Stimulus on Jyväskylän psykologian opiskelijoiden ainejärjestö. Se on perustettu vuonna 1962 ja on tällä hetkellä isoin Suomen psykologian ainejärjestöistä. Stimuluksen hallitus toteuttaa päivittäistä toimintaa. Hallituksen tehtävänä on toimia yhdistyksen sääntöjen puitteissa. Stimuluksen tehtävä on toimia Jyväskylän yliopistossa psykologian opiskelijoiden etujärjestönä, joka edustaa jäseniään yliopiston piirissä opiskeluolojen kehittämisessä. Stimulus edistää jäsentensä opiskelua ja perehdyttää uudet jäsenensä opiskeluoloihin.

Ainejärjestömme huolehtii opiskelun laadusta sekä sujuvuudesta. Stimulus ylläpitää suhteita muihin ainejärjestöihin sekä oman alansa erilaisiin instansseihin. Stimulus tarjoaa jäsenilleen erilaisia harrastusmahdollisuuksia sekä kaikenlaista mukavaa puuhastelua.